Utdanning.no

Utdanning.no er et statlig nettsted for informasjon om norske utdanningstilbud, yrkesvalg og det norske utdanningssystemet. Formålet med nettstedet er å tilby informasjon unge trenger for å ta mer informerte yrkes- utdanningsvalg. Utdanning.no gir oversikt over godkjente studietilbud i Norge på flere nivåer: Videregående skole, folkehøyskole, fagskole, universitet og høgskole. 

Nettstedet er Kunnskapsdepartementets nasjonale portal for yrkes- og utdanningsinformasjon og drives av Direktoratet for høyere utdanning og kompetanse. Nettstedet besøkes over 10 millioner ganger årlig.utdanning.no Utdanning.no i tall 70% av nettstedets besøkende er under 30 år. Blant nettstedets mest aktive brukere er skolerådgivere som benytter utdanning.no som veiledningsverktøy.Høringssvar fra Senter for IKT i utdanningen 13.12.2012   

Nettsider med yrkes- og utdanningsbeskrivelser, informasjon om utdanningssystemet og intervjuer av yrkesutøvere skrives av redaksjonen i Tromsø og kvalitetssikres i samarbeid med et 200-talls fag- og bransjeorganisasjoner. Informasjon om studietilbud i Norge er innhentet og kvalitetssikret i samarbeid med lærestedene.iktsenteret.no Introduksjon om utdanning.no  Nettstedets mest besøkte tjeneste er en studievelger og karakterkalkulator som viser hvilke studier som kan søkes gjennom Samordna opptak som er mulig å komme inn basert på karakterer og videregåendefag.utdanning.no/karakterkalkulator 

Utdanning.no driver også nettjenesten Finn lærebedrift  som gir oversikt over hvilke av alle bedrifter i Norge som kan egne seg for å ta inn lærlinger, basert på hvilke offentlige godkjenninger de har, og hvilke yrkesgrupper de har ansatt fordelt på kommuner.  

Utdanning.no har også utviklet tjenesten Jobbkartet, som gir oversikt over arbeidsmarkedet i Norge, ved å vise hvor mange som er ansatt i hvert av ca 300 yrker i hver kommune i landet, og om antall ansatte er i vekst, stabilt eller i nedgang. Nettjenesten Sammenlign.utdanning.no gjør det mulig å sammenstille arbeidsmarkedsstatistikk side om side for flere hundre yrker og utdanningsgrupper for å se forskjellige yrkers lønn og jobbmuligheter.   

 Organisering  
Nettstedet ble opprettet i 2003 av Utdannings- og forskningsdepartementet (som nå tilsvarer Kunnskapsdepartementet). Fra 2005 har det vært utviklet og  redigert fra Tromsø.Fra 1. januar 2010 ble utdanning.no en del av Senter for IKT i utdanningen St.meld. nr. 31 (2007–2008) Kvalitet i skolen Fra 2010 til 2017 var det en del av Senter for IKT i utdanningen, og 2018-2019 var det underlagt Utdanningsdirektoratet. Fra 2020 til sommeren 2021 er det eid av direktoratet Kompetanse Norge men ble fra sommeren 2021 en del av Direktoratet for høyere utdanning og kompetanse.   

Drift av nettstedet utdanning.no er samlokalisert med den nasjonale tjenesten for personlig karriereveiledning på nett, karriereveiledning.no.   

 Tilsvarende nettjenester i andre land  
I Danmark driver Ministeriet for Børn og Undervisning nettstedet UddannelsesGuiden (ug.dk)Udannelsesguidensom har samme formål og målgruppe som utdanning.no. Finlands utdanningsmyndigheter har nettstedet Opintoluotsi.fiopintoluotsi.fi  (svensk versjon) som henvender seg primært til unge som skal velge videregående og høyere utdanning, veiledere og rådgivere som ønsker å benytte nettstedet i sitt arbeid. I Sverige driver Skolverket Utbildningsguiden Islandske utdanningsmyndigheter driver nettstedet Næsta skref. 

 Teknologi  
Nettstedet er laget med åpen kildekodeløsning med publiseringssystemet Drupal og med søkemotoren Apache Solr.   

 Referanser  

 Eksterne lenker 

 Stortinget.no Spørretimespørsmål om utdanning.no til kunnskapsministeren 26.05.2011

Kategori:Utdanning i Norge
Kategori:Norske nettsteder
Kategori:Etableringer i 2003
Kategori:Kunnskapsdepartementet
Kategori:Høyere utdanning i Norge